Ahdaf Soueif

Ahdaf Soueif (; Kairo, Egipto, 1950eko martxoaren 23a) eleberrigilea, itzultzailea, eta iruzkingile politiko eta kulturala da. Gehienbat ingelesez idazten du, baina bere irakurle arabieradunek diote ingelesaren atzean entzuten dela hizkuntza hori.

 Bizitza 

 Lehen urteak 
Soueif Egiptoko hiriburuan, Kairon, jaio zen, eta bertan bizi da. Egipton eta Erresuma Batuan trebatu zen, eta Hizkuntzalaritzako doktoretza bat egin zuen Lancasterreko Unibertsitatean. Bere ahizpa, Laila Soueif, giza eskubideen eta emakumearen aldeko ekintzailea da, Kairoko Unibertsitatean Matematika irakaslea izateaz gain.

 Ibilbidea 
Bere lehen eleberriak, In the Eye of the Sun (1993), Egipton eta Erresuma Batuan kokatuta, Asyaren hazkuntza kontatzen du, bere hitzetan, «bizitzarekin baino artearekin erosoago sentitzen den emakume egiptoar ederra». Bigarren eleberria, The Map of Love (1999), Booker sarirako hautatu zuten, 21 hizkuntzatara itzuli zen eta milioi bat ale baino gehiago saldu zituen. Bi ipuin lan ere argitaratu zituen: Aisha (1983) eta Sandpier (1996); gainera, horien zati bat beranduago argitaratu zen I Think of You (2007) bilduman eta Stories of Ourselves-en (2010).

Soueifek ingelesez idazten du nagusiki, baina arabieraz hitz egiten duten bere irakurleek diote ingelesaren atzean entzuten dutela hizkuntza hori. Mourid Barghoutiren Ra'aytu Ram Allah ere itzuli du arabieratik ingelesera, Edward Saiden hitzaurre batekin.

Bere herrialdeko historiari eta politikari buruzko irakurketez gain, Souiefek Palestinari buruz idazten du fikziozko eta ez-fikziozko lanetan. «Under the Gun: A Palestinian Journey» lanaren bertsio laburragoa argitaratu zuen The Guardian-en, eta originala Mezzaterra: Fragments from the Common Ground (2004) saiakera bilduman. NYRBeko Jean Geneten Un Captif Amoureux-en berrinprimaketaren sarrera ere idatzi zuen. 2008an Palestinako Literatura Jaialdia sortu zuen, eta horren buru da.

Soueif The Guardian egunkariko iruzkingile politiko eta kulturala da, bertan Egiptoko Iraultzari buruzko albisteak argitaratu zituen. 2012ko urtarrilean Cairo: My City, Our Revolution argitaratu zuen, gatazka politiko horren lehen urteari buruzko kontakizun pertsonala. Hasiera batean, demokraziaren erorketa babestu zuen eta Abdel Fattah el-Sisiren gobernuarekin ordezkatzea. Laila Soueif ahizpa eta ilobak ere —Alaa Abd El-Fatah, Mona Seif eta Sanaa Seif— aktibistak dira.

Ian Hamiltonekin ezkonduta egon zen, eta bi seme-alaba izan zituzten: Omar Robert eta Ismail Richard Hamilton.

2012an izendatu zuten Museo Britainiarreko zuzendaritza batzordeko kide, eta gero beste lau urtez jarraitu zuen karguan, 2016ra arte. Hala ere, 2019an uko egin zion BPren babesletzaz zuen desadostasunagatik; baita, Carillionera transferitutako langileak birkontratatzeko errenuntziaz eta artelanak aberriratzeko inplikazio faltaz kexatzean. 2013ko ekainean, Soueif, beste pertsona ospetsu batzuekin batera, Chelsea Manning-i babesa emateko bideo batean agertu zen.

 Sariak 
Egiptoko eleberrigileei buruzko aipamen batean, Harper's Magazinek Soueif sartu zuen «herrialdeko idazle talentudunenen» hautaketa batean. Gainera, literatur sari hauek jaso zituen:

 1996: Kairoko Nazioarteko Liburu Azoka: Ipuin bildumarik onena (Sandpiper).
 1999: Booker sarirako izendapena (The Map of Love)
 2010: Mahmoud Darwish inaugurazio saria
 2011: Cavafy saria
 2011: The Guardian-en «Books Power 100» zerrendan aipatua.

 Lanak 
 Aisha, Londres: Bloomsbury, 1983.
 In the Eye of the Sun, New York: Random House, 1992.
 Sandpiper, Londres: Bloomsbury, 1996.
 The Map of Love, Londres: Bloomsbury, 1999.
 Mezzaterra: Fragments from the Common Ground, New York: Anchor Books, 2004.
 I Think of You, Londres: Bloomsbury: 2007
 Cairo: My City, Our Revolution, Londres: Bloomsbury, 2012

 Itzulpenak: 

 Mourid Barghoutiren I Saw Ramallah-ren itzulpena. New York: Anchor Books, 2003.

 Literatura-kritika 

 Cariello, Marta. «Bodies Across: Ahdaf Soueif, Fadia Faqir, Diana Abu Jaber», in Al Maleh, Layla (arg. ), Arab Voices in Diaspora. Critical Perspectives on Anglophone Arab Literature Amsterdam/New York, 2009..

 Erreferentziak 

 Kanpo estekak 
  Biografia eta ikuspegi kritikoa.
  «Diary of an Egyptian Rebel», The Guardian, 2011-02-04.
  «Cairo, Hers Again», Guernica, 2012-02-01.

Kategoria:Kairotarrak
Kategoria:Egiptoko idazleak
Kategoria:Emakume idazleak
Kategoria:Ingelesezko idazleak
Kategoria:Egiptoko eleberrigileak
Kategoria:Emakume eleberrigileak
Kategoria:Egiptoko itzultzaileak
Kategoria:Emakume itzultzaileak